एएमयू में मारपीट, अनिश्चितकाल के लिए बंद  
अलीगढ़ मुस्लिम यूनिवर्सिटी में छात्रों के दो गुटों के बीच हुई हिंसक झड़प में छात्र नेता आदिल अल्बी सहित छह लोग घायल हो गए हैं।
अलीगढ़ मुस्लिम यूनिवर्सिटी को अनिश्चितकाल के लिए बंद कर दिया गया है। छात्रों के दो गुटों के बीच हुई हिंसक झड़प के बाद यह फैसला लिया गया है। इस झड़प में छात्र नेता आदिल अल्बी सहित छह लोग घायल हो गए हैं।  दो गुटों के बीच पहले शुक्रवार शाम को मेडिकल कॉलेज रोड पर लड़ाई हुई और उसके बाद रात में कंट्रोलर और रजिस्ट्रार कार्यालय के बाहर छात्र भिड़ गए। छात्रों ने एक-दूसरे पर पथराव किया और गोलियां भी चलाईं। हैरानी की बात है कि दूसरी बार छात्र पुलिस की मौजूदगी में ही भिड़ गए। पुलिस को छात्रों को रोकने में काफी मशक्कत करनी पड़ी।